
KRETINGOS RAJONO SAVIVALDYBĖS TARYBA

ŪKIO, KAIMO IR APLINKOSAUGOS KOMITETO POSĖDŽIO PROTOKOLAS

2026 m.       d. Nr.
Kretinga

Posėdis įvyko 2026 m. spalio 26 d. 13.00–14.56 val.
Posėdžio pirmininkas – Ūkio, kaimo ir aplinkosaugos komiteto pirmininkas Vytautas Ročys.
Posėdžio sekretorė – Kretingos rajono savivaldybės (toliau – Savivaldybės) administracijos Bendrojo skyriaus specialistė Laura Narmontienė.
Dalyvauja Ūkio, kaimo ir aplinkosaugos komiteto (toliau – komitetas) nariai: Simas Končius (nuotoliniu būdu), Arūnas Merkelis (nuotoliniu būdu), Gediminas Venckus, Giedrius Petreikis, Gileta Gedvilienė, Mindaugas Černeckis (nuotoliniu būdu), Romualdas Jablonskis (nuotoliniu būdu), Rokas Venckus, Steponas Baltuonis, Povilas Černeckis.
Dalyvauja kviestieji asmenys:
Antanas Kalnius – Savivaldybės meras.
Vaida Jakumienė – Savivaldybės vicemerė.
Vilma Preibienė – Savivaldybės administracijos direktorė.
Viktorija Karčiauskienė – Savivaldybės tarybos posėdžių sekretorė.
Jolanta Gedvilaitė (nuotoliniu būdu) – Savivaldybės tarybos narė.
Sigutė Jazbutienė – Vietinio ūkio ir turto valdymo skyriaus vedėja.
Simona Baublienė – Vietinio ūkio ir turto valdymo skyriaus vyr. specialistė.
Lukrecija Lengvinė – Strateginio planavimo ir investicijų skyriaus vedėja.
Alma Rumbutienė – Ekonomikos ir biudžeto skyriaus vedėja.
Paulius Ruškus – SĮ „Kretingos komunalininkas“ direktorius.
Donatas Gedmintas – UAB „Kretingos šilumos tinklai“ direktorius.
DARBOTVARKĖ:
1. Dėl Ūkio, kaimo ir aplinkosaugos komiteto posėdžio darbotvarkės patvirtinimo.
2. Dėl turto perėmimo Kretingos rajono savivaldybės nuosavybėn.
3. Dėl Sigutės Ežerskienės priėmimo į  Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą.
4. Dėl Kretingos rajono savivaldybės tarybos 2023 m. lapkričio 30 d. sprendimo Nr. T2-324 „Dėl Kretingos rajono savivaldybės biudžeto lėšų naudojimo Kretingos rajono savivaldybės valdomiems akligatviams ir ne aukštesnės kaip Ds kategorijos pagalbinėms gatvėms urbanizuotose teritorijose finansuoti tvarkos aprašo patvirtinimo“ pakeitimo.
5. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Barzdžių bendruomenės centrui.
6. Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas.
7. Dėl Kretingos rajono savivaldybės ilgalaikio ir trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono Salantų gimnazijai.
8. Dėl gatvės pavadinimo suteikimo Padvarių kaime, Kretingos seniūnijoje, Kretingos rajono savivaldybėje.
9. Dėl sutikimo pagerinti ar pertvarkyti ilgalaikį materialųjį turtą, esantį Atžalyno g. 14-1, Vydmantų k., Kretingos r.
10. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais ir sutikimo registruoti buveinės adresą Kalniškių bendruomenės centrui „Kalniškiai“.
11. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos lopšeliui-darželiui „Žilvitis“.
12. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo.
13. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
14. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo centrui.
15. Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo.
16. Kiti klausimai.
Komiteto pirmininkas Vytautas Ročys paskelbė posėdžio pradžią. Posėdyje dalyvavo visi komiteto nariai.
1. SVARSTYTA. Dėl Ūkio, kaimo ir aplinkosaugos komiteto posėdžio darbotvarkės patvirtinimo. Pranešėjas – V. Ročys.
Komiteto pirmininkas Vytautas Ročys informavo, kad, be pateiktos darbotvarkės, pagal komiteto veiklos planą numatyta aptarti UAB „Kretingos šilumos tinklai“ pasiruošimą naujam šildymo sezonui ir veiklos analizę bei SĮ „Kretingos komunalininkas“ pasiruošimą žiemos sezonui ir veiklos analizę.
Taip pat pasiūlė į darbotvarkę įtraukti du papildomus klausimus: Kretingos rajono sąjūdžio frakcijos raštą dėl Šaulių stadiono tribūnų fasado remonto aptarimo komiteto posėdyje ir Kontrolės komiteto raštą dėl Kontrolės ir Ūkio, kaimo ir aplinkosaugos komitetų jungtinio posėdžio organizavimo.
Be to, informavo apie papildomai pateiktą svarstyti sprendimo projektą Nr. T1-283 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui“.
NUTARTA. Bendru sutarimu pritarta papildomų klausimų įtraukimui į darbotvarkę ir posėdžio darbotvarkei.
Komiteto pirmininkas Vytautas Ročys pasiūlė pirmiausia aptarti UAB „Kretingos šilumos tinklai“ klausimą, o svarstant SĮ „Kretingos komunalininkas“ klausimą kartu aptarti Kontrolės komiteto siūlymą.
UAB „Kretingos šilumos tinklai“ direktorius Donatas Gedmintas pristatė informaciją apie pasirengimą šildymo sezonui ir bendrovės veiklą.
Vyko diskusija dėl gyventojų įsiskolinimo, nuostolių trasose, atsinaujinančiosios energetikos, biokuro kainų augimo priežasčių ir galimų priemonių kainų augimui stabdyti. Diskusijoje dalyvavo komiteto pirmininkas Vytautas Ročys, UAB „Kretingos šilumos tinklai“ direktorius Donatas Gedmintas, komiteto narys Steponas Baltuonis ir Savivaldybės meras Antanas Kalnius.
Savivaldybės meras Antanas Kalnius pasiūlė per šilumos tiekėjų asociaciją iškelti klausimą dėl galimo valstybės įsikišimo, ribojant biokuro žaliavos eksportą tol, kol nėra patenkintas vidaus rinkos poreikis, siekiant stabdyti biokuro kainų augimą.
UAB „Kretingos šilumos tinklai“ direktorius Donatas Gedmintas pritarė, kad šį klausimą verta apsvarstyti, ir pažadėjo juo pasidomėti bei informuoti.
SĮ „Kretingos komunalininkas“ direktorius Paulius Ruškus pristatė informaciją apie įmonės pasirengimą žiemos sezonui.
Vyko diskusija dėl SĮ „Kretingos komunalininkas“ turimos technikos pajėgumų sniego valymo darbams atlikti, žaliųjų atliekų išvežimo laikotarpio ir naujai įsigyto konteinerių plovimo automobilio naudojimo bei galimybės teikti konteinerių plovimo paslaugas gyventojams. Diskusijoje dalyvavo komiteto pirmininkas Vytautas Ročys, SĮ „Kretingos komunalininkas“ direktorius Paulius Ruškus, komiteto nariai Steponas Baltuonis ir Mindaugas Černeckis bei Savivaldybės meras Antanas Kalnius.
Diskusijos metu Savivaldybės meras Antanas Kalnius pasiūlė įvertinti galimybę ateityje teikti konteinerių plovimo paslaugas gyventojams už nustatytą įkainį.
Komitete buvo nagrinėjamas Kontrolės komiteto raštas dėl Kontrolės ir Ūkio, kaimo ir aplinkosaugos komitetų jungtinio posėdžio organizavimo.
Vyko diskusija dėl jungtinio komitetų posėdžio organizavimo tikslingumo. Diskusijoje dalyvavo komiteto pirmininkas Vytautas Ročys, Savivaldybės meras Antanas Kalnius, komiteto nariai Giedrius Petreikis ir Steponas Baltuonis, SĮ „Kretingos komunalininkas“ direktorius Paulius Ruškus, komiteto nariai Romualdas Jablonskis, Simas Končius, Mindaugas Černeckis ir Gediminas Venckus.
Diskusijos pabaigoje komiteto narys Giedrius Petreikis pasiūlė balsuoti dėl jungtinio komitetų posėdžio organizavimo. 
Komiteto pirmininkas Vytautas Ročys pateikė balsuoti siūlymą per artimiausią mėnesį surengti atskirą jungtinį Kontrolės ir Ūkio, kaimo ir aplinkosaugos komitetų posėdį.
Balsavo: už – 2, prieš – 7, susilaikė – 2.
NUTARTA. Nepritarta siūlymui per artimiausią mėnesį surengti atskirą jungtinį Kontrolės ir Ūkio, kaimo ir aplinkosaugos komitetų posėdį.
Komitete buvo nagrinėjamas Kretingos rajono sąjūdžio frakcijos raštas dėl Šaulių stadiono tribūnų fasado remonto aptarimo komiteto posėdyje.
Vyko diskusija dėl numatomų tribūnų remonto darbų apimties, viešojo pirkimo procedūrų, stadiono infrastruktūros pritaikymo aukštesnės futbolo lygos reikalavimams, papildomų žiūrovų vietų įrengimo galimybių, stadiono infrastruktūros apsaugos ir nustatytų taisyklių laikymosi užtikrinimo. Diskusijoje dalyvavo komiteto pirmininkas Vytautas Ročys, Savivaldybės meras Antanas Kalnius, Savivaldybės administracijos direktorė Vilma Preibienė, komiteto nariai Giedrius Petreikis ir Gediminas Venckus bei Savivaldybės vicemerė Vaida Jakumienė.
2. SVARSTYTA. Dėl turto perėmimo Kretingos rajono savivaldybės nuosavybėn (spr. prj. T1-266). Pranešėja – S. Raišienė.
NUTARTA. Vienbalsiai pritarta sprendimo projektui.
3. SVARSTYTA. Dėl Sigutės Ežerskienės priėmimo į Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą (spr. prj. T1-268). Pranešėja – D. Šleiniutė.
NUTARTA. Vienbalsiai pritarta sprendimo projektui.
4. SVARSTYTA. Dėl Kretingos rajono savivaldybės tarybos 2023 m. lapkričio 30 d. sprendimo Nr. T2-324 „Dėl Kretingos rajono savivaldybės biudžeto lėšų naudojimo Kretingos rajono savivaldybės valdomiems akligatviams ir ne aukštesnės kaip Ds kategorijos pagalbinėms gatvėms urbanizuotose teritorijose finansuoti tvarkos aprašo patvirtinimo“ pakeitimo (spr. prj. T1-269). Pranešėja – J. Gedvilaitė.
Vyko diskusija dėl seniūnaičių sueigų dokumentų ir perspektyvinių kelių objektų sąrašų pateikimo Savivaldybės administracijai terminų suvienodinimo, jų paankstinimo ar pavėlinimo tikslingumo bei įtakos viešųjų pirkimų organizavimui. Diskusijoje dalyvavo komiteto pirmininkas Vytautas Ročys, komiteto narys Povilas Černeckis, Savivaldybės tarybos narė Jolanta Gedvilaitė, Savivaldybės administracijos direktorė Vilma Preibienė ir komiteto narys Steponas Baltuonis.
Savivaldybės administracijos direktorė Vilma Preibienė paaiškino, kad Savivaldybės administracija siūlo suvienodinti seniūnaičių sueigų dokumentų ir perspektyvinių kelių objektų sąrašų pateikimo terminus, nustatant juos iki spalio 31 d., siekiant anksčiau pradėti viešųjų pirkimų procedūras. Pažymėjo, kad Savivaldybės administracija išvadoje nepritaria svarstomam Savivaldybės tarybos sprendimo projektui.
Balsuota dėl sprendimo projekto.
Balsavo: prieš – 2, susilaikė – 7.
NUTARTA. Nepritarta sprendimo projektui.
5. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Barzdžių bendruomenės centrui (spr. prj. T1-270). Pranešėja – S. Baublienė.
NUTARTA. Vienbalsiai pritarta sprendimo projektui.
6. SVARSTYTA. Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas (spr. prj. T1-271). Pranešėja – D. Šleiniutė.
NUTARTA. Vienbalsiai pritarta sprendimo projektui.
7. SVARSTYTA. Dėl Kretingos rajono savivaldybės ilgalaikio ir trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono Salantų gimnazijai (spr. prj. T1-273). Pranešėja – S. Baublienė.
NUTARTA. Vienbalsiai pritarta sprendimo projektui.
8. SVARSTYTA. Dėl gatvės pavadinimo suteikimo Padvarių kaime, Kretingos seniūnijoje, Kretingos rajono savivaldybėje (spr. prj. T1-275). Pranešėja – A. Veisienė.
NUTARTA. Vienbalsiai pritarta sprendimo projektui.
9. [bookmark: _GoBack]SVARSTYTA. Dėl sutikimo pagerinti ar pertvarkyti ilgalaikį materialųjį turtą, esantį Atžalyno g. 14-1, Vydmantų k., Kretingos r. (spr. prj. T1-276). Pranešėja – S. Baublienė.
NUTARTA. Vienbalsiai pritarta sprendimo projektui.
10. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais ir sutikimo registruoti buveinės adresą Kalniškių bendruomenės centrui „Kalniškiai“ (spr. prj. T1-277). Pranešėja – S. Baublienė.
NUTARTA. Vienbalsiai pritarta sprendimo projektui.
11. SVARSTYTA. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos lopšeliui-darželiui „Žilvitis“ (spr. prj. T1-278). Pranešėja – S. Baublienė.
NUTARTA. Vienbalsiai pritarta sprendimo projektui.
12. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo (spr. prj. T1-279). Pranešėja – E. Samalienė.
NUTARTA. Vienbalsiai pritarta sprendimo projektui.
13. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-280). Pranešėja – L. Lengvinė.
NUTARTA. Vienbalsiai pritarta sprendimo projektui.
14. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo centrui (spr. prj. T1-281). Pranešėja – S. Baublienė.
Savivaldybės administracijos direktorė Vilma Preibienė pristatė sprendimo projektą.
Vyko diskusija dėl automobilio techninės būklės, jo tinkamumo naudoti ir galimybės ateityje įsigyti naujesnį automobilį. Diskusijoje dalyvavo komiteto pirmininkas Vytautas Ročys, komiteto narys Steponas Baltuonis ir Savivaldybės administracijos direktorė Vilma Preibienė.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
15. SVARSTYTA. Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo (spr. prj. T1-282). Pranešėja – S. Jazbutienė.
Vietinio ūkio ir turto valdymo skyriaus vedėja Sigutė Jazbutienė pristatė sprendimo projektą.
Vyko diskusija dėl Kelių priežiūros ir plėtros programos lėšų panaudojimo, jų perskirstymo, kelių ir gatvių tvarkymo darbų įgyvendinimo bei investicijų planavimo. Diskusijoje dalyvavo komiteto pirmininkas Vytautas Ročys, Vietinio ūkio ir turto valdymo skyriaus vedėja Sigutė Jazbutienė, komiteto narys Povilas Černeckis, Savivaldybės administracijos direktorė Vilma Preibienė ir Savivaldybės meras Antanas Kalnius.
Pasiūlymų balsavimui nepateikta.
NUTARTA. Vienbalsiai pritarta sprendimo projektui.
16. SARSTYTA. Kiti klausimai. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui (spr. prj. Nr. T1-283).
NUTARTA. Vienbalsiai pritarta sprendimo projektui.
Posėdis baigtas 14.56 val.

Ūkio, kaimo ir aplinkosaugos komitete pateikti pasiūlymai, pastebėjimai:

1. Svarstant klausimą – UAB „Kretingos šilumos tinklai“ pasiruošimas naujam šildymo sezonui ir veiklos analizė, Savivaldybės meras Antanas Kalnius pasiūlė per šilumos tiekėjų asociaciją iškelti klausimą dėl galimo valstybės įsikišimo, ribojant biokuro žaliavos eksportą tol, kol nėra patenkintas vidaus rinkos poreikis, siekiant stabdyti biokuro kainų augimą. UAB „Kretingos šilumos tinklai“ direktorius Donatas Gedmintas pritarė, kad šį klausimą verta apsvarstyti, ir pažadėjo juo pasidomėti bei informuoti.
2. Svarstant klausimą – SĮ „Kretingos komunalininkas“ pasiruošimas žiemos sezonui ir veiklos analizė, Savivaldybės meras Antanas Kalnius pasiūlė įvertinti galimybę ateityje teikti konteinerių plovimo paslaugas gyventojams už nustatytą įkainį.
3. Svarstant klausimą „Dėl Kretingos rajono savivaldybės tarybos 2023 m. lapkričio 30 d. sprendimo Nr. T2-324 „Dėl Kretingos rajono savivaldybės biudžeto lėšų naudojimo Kretingos rajono savivaldybės valdomiems akligatviams ir ne aukštesnės kaip Ds kategorijos pagalbinėms gatvėms urbanizuotose teritorijose finansuoti tvarkos aprašo patvirtinimo“ pakeitimo“, Savivaldybės administracijos direktorė Vilma Preibienė paaiškino, kad Savivaldybės administracija siūlo suvienodinti seniūnaičių sueigų dokumentų ir perspektyvinių kelių objektų sąrašų pateikimo terminus, nustatant juos iki spalio 31 d., siekiant anksčiau pradėti viešųjų pirkimų procedūras. Pažymėjo, kad Savivaldybės administracija išvadoje nepritaria svarstomam Savivaldybės tarybos sprendimo projektui. 

